da en da nl ca da da da es da da da da da da da da id ru id ru da da en da da da da da da da da da de da da da da da da da da da da da da da nl da en da da es nl da
Godt med bredt flertal bag vinterpakke | FH - Fagbevægelsens Hovedorganisation
23.9.2022 10:11:58 CEST | FH - Fagbevægelsens Hovedorganisation
Fagbevægelsen er tilfreds med, at et bredt flertal i Folketinget har besluttet at sænke elafgiften til EU's minimumssats og at hæve børnechecken for at imødegå de meget høje prisstigninger. ”Det er noget, vi har efterlyst i fagbevægelsen”, siger Lizette Risgaard, der dog også havde håbet på højere befordringsfradrag og en styrkelse af dagpenge for ledige, som er meget hårdt ramt.
”En lavere elafgift og højere børnecheck er en rigtig god støtte til børnefamilierne i meget en svær tid. Det strammer til ude i husholdningerne. Prisstigningerne rammer lønmodtagere og ledige hårdt. Så stor ros til regeringen og aftaleparterne for at komme danskerne i møde,” siger Lizette Risgaard.
Selvom pakken er ambitiøs savner FH-formanden konkrete tiltag rettet mod lønmodtagerfamilierne.
”Vi savner en markant stigning i transportfradraget for dem, som har langt til arbejdet. Og så mener vi, at man burde styrke dagpengene, for hvis man bliver arbejdsløs, så er man for alvor presset. De ledige er blevet meget kraftigt ramt af inflationen de største prisstigninger i 30 år,” siger Lizette Risgaard.
FH-formanden peger på, at man ved de kommende finanslovsforhandlinger bør gå skridtet videre og hente finansiering til yderligere initiativer ved en skat på overnormal profit.
”Der er altså nogle få, som tjener stort på krisen lige for tiden. Jeg mener, vi er nødt til at se på en skat på meget høj indtjening. Det vil kunne finansiere yderligere inflationshjælp rettet mod lønmodtagerne og på den måde holde hånden under trygheden og mobiliteten på arbejdsmarkedet” siger Lizette Risgaard.
Information om FH - Fagbevægelsens Hovedorganisation
FH - Fagbevægelsens Hovedorganisation
35 24 60 00https://fho.dk
Fagbevægelsens Hovedorganisation (FH) er Danmarks største og stærkeste tværfaglige fællesskab. Vi organiserer faglige organisationer, der repræsenterer mere end 1,3 mio. lønmodtagere. Både offentligt og privat ansatte.
FH kæmper for job og uddannelse til alle, for et sikkert og sundt arbejdsmiljø og for et trygt, demokratisk og solidarisk samfund.
Vi er en del af den rigtige fagbevægelse, der kæmper for ordnede forhold for vores medlemmer. Vi forhandler med arbejdsgiverne for at sikre og fastholde ordentlige løn- og arbejdsvilkår. Det er det, vi kalder ”Den Danske Model”.
Vi arbejder for job til alle, og for at Danmark fortsat er et produktivt velfærdssamfund. Derfor bekæmper vi social dumping, der undergraver den danske model og vores overenskomster.
Vores værdigrundlag bygger på stolthed, lighed og fællesskab. Vi tror på, at vi er stærkere sammen end hver for sig.
Følg pressemeddelelser fra FH - Fagbevægelsens Hovedorganisation
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FH - Fagbevægelsens Hovedorganisation
Fagbevægelsen: Valget handler om vores alles tryghed5.10.2022 15:03:14 CEST | Pressemeddelelse
Folketingsvalget skal afholdes 1. november, og det er et afgørende valg for danske lønmodtagere.
Fagbevægelsen: Godt at regeringen sagde nej til mindstelønsdirektivet4.10.2022 11:15:22 CEST | Pressemeddelelse
Fagbevægelsen er glade for, at regeringen har stemt nej til mindstelønsdirektivet og opfordrer nu til et annullationssøgsmål mod EU.
Usikkerhed om arbejdsmiljøindsatsen i Danmark3.10.2022 17:21:47 CEST | Pressemeddelelse
Ved årsskiftet 2022/2023 står Arbejdstilsynet til at miste næsten 40 pct. af sine bevillinger til kontrollen med arbejdsmiljøet og social dumping, da der ikke ser ud til at være politisk vilje til at indgå en flerårig arbejdsmiljøaftale inden et valg. ”Ærgerligt, at der er ”gået Christiansborg i den”, for det betyder endnu et år med midlertidige bevillinger til Arbejdstilsynet og NFA”, siger Morten Skov Christiansen, næstformand i FH.
Fagbevægelsen: Alle på erhvervsskolerne har fortjent løn30.9.2022 16:02:44 CEST | Pressemeddelelse
Det er godt, at regeringen vil give de SoSu-studerende løn, mens de uddanner sig. Men der er behov for at give elevløn til alle kommende faglærte og for at forbedre uddannelserne – for ”vi har svigtet de unge på erhvervsskolerne”, siger Lizette Risgaard.
Regeringens 2030-plan er god for Danmark30.9.2022 09:14:43 CEST | Pressemeddelelse
”Det her er en ansvarlig plan, der løfter velfærden og sætter en god retning for Danmark.” Det siger formanden for Fagbevægelsens Hovedorganisation Lizette Risgaard i en kommentar til regeringens nye 2030-plan.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022